Otrok lev je zelo živahen in tudi ni tako ubogljiv. Je prava mala zvezda. Mali levi imajo radi, da jih opazite in bi radi pokazali čim večji publiki, kaj znajo, zato so velikokrat v raznih plesnih in pevskih skupinah ali nastopajo sami. So tudi odlični športniki. Levčki se radi na široko smejijo. Če niso v središču pozornosti, znajo narediti pravo dramo in če še to ne pomaga, se bodo odmaknili ter s tem pritegnili pozornost, ko bodo nenadoma izginili. Pri mlademu levu ne varčujte s pohvalami in priznanji, za to živi in dela, to ga zares motivira.